Injekčný roztok obsahuje 3 liečivá: metamizol, pitofenón, fenpiverín. Patrí do skupiny liekov, ktoré tlmia bolesť a kŕče – metamizol tlmí bolesť, pitofenón a fenpiverín tlmia kŕče hladkého svalstva. Používa sa na liečbu kŕčovitej bolesti žlčových a močových ciest, močového mechúra, žalúdka a čriev; kŕčovitej bolestivej menštruácie a na tlmenie kŕčovitej bolesti pred vyšetrením pomocou nástrojov a po ňom (inštrumentálne vyšetrenie). Viac na adc.sk Použitie: Dávkovanie a dávkovacie schémy Dospelí: podáva sa jednotlivá dávka až do 2 ml. Jednorázová dávka môže byť podaná až 4x denne v intervaloch 6 – 8 hodín. Spôsob použitia Injekčný roztok má byť pred aplikáciou zohriaty na telesnú teplotu. Injekcia sa podáva pomaly intravenózne (1 – 1,5 ml/min) ležiacemu pacientovi alebo intramuskulárne. Pri intravenóznom podaní nastupuje účinok o 2 – 20 minút, pri intramuskulárnom podaní po 20 – 30 minútach. Rýchle intravenózne podanie spôsobuje prudký pokles krvného tlaku, až šokový stav. Upozornenie Liek je kontraindikovaný v 3. trimestri tehotenstva. Liek prechádza do materského mlieka, preto je potrebné zabrániť opakovanému použitiu počas dojčenia. Počas prvých 48 hodín po podaní lieku matka nemá dojčiť. U pacientov s poruchou funkcie pečene a obličiek sa má vyhnúť viacnásobným vysokým dávkam. U pacientov liečených metamizolom boli hlásené prípady akútnej hepatitídy. Je potrebné kontaktovať lekára v prípade príznakov naznačujúcich poškodenie pečene sa má liečba metamizolom ukončiť a má sa vyšetriť funkcia pečene. Účinnosť a bezpečnosť v pediatrickej populácii nebola stanovená. U starších pacientov, pacientov so zlým celkovým zdravotným stavom a pacientov so zníženým klírensom kreatinínu, má byť dávka znížená. Počas liečby sa nemajú konzumovať alkoholické nápoje. Liek môže nepriaznivo ovplyvniť pozornosť, koordináciu pohybov a rýchle rozhodovanie pri vedení vozidiel a obsluhe strojov. Počas liečby sa môže moč sfarbiť do červena (spôsobuje to vylučovaný metabolit). Liek môže u ľudí citlivých na metamizol vyvolať astmatický záchvat. Uchovávať pri teplote do +25 °C, chrániť pred svetlom. Liek obsahuje sodík. Ďalšie osobitné upozornenia sú uvedené v SPC (časť 4.4).
Liečivá na funkčné gastrointestinálne poruchy